निर्वाचन हुने अन्तिम दिनसम्म पनि एक खालको आशंका थियो । प्रदेश २ मा ‘चुनाव नहुने त होइन ?’ धेरैले चिन्ता गरेका थिए । निर्वाचन सम्पन्न भइसक्दा पनि यति सहज ढंगमा होला र भन्नेहरू अझै छन् । २ असोजमा सम्पन्न निर्वाचनमा सर्वसाधारणको बाक्लो उपस्थितिले मधेशका नागरिक मतदान गर्न कति आतुर रहेछन् पुष्टि भएको छ । निर्वाचनमा सर्वसाधारणको उपस्थिति बाक्लिनुको अर्थ केवल आफ्ना प्रतिनिधिलाई सत्तामा पु¥याउनु मात्रै होइन, उनीहरू आफ्नो ठाउँको विकासप्रति सचेत र आशावादी छन् भन्नेमा प्रमुख राजनीतिक दल सचेत हुनैपर्छ ।
